**PREDKLADACIA SPRÁVA**

Ministerstvo životného prostredia SR predkladá materiál „Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 755/2004 Z. z., ktorým sa ustanovuje výška neregulovaných platieb, výška poplatkov a podrobnosti súvisiace so spoplatňovaním užívania vôd v znení neskorších predpisov“ (ďalej len „návrh nariadenia“) .

Návrh nariadenia reflektuje predovšetkým na zmeny zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a zákona č. 587/2004 Z. z. o Environmentálnom fonde v znení neskorších predpisov v súvislosti so znížením nárokov na štátny rozpočet zo strany správcu vodohospodársky významných vodných tokov Slovenského vodohospodárskeho podniku, štátneho podniku (ďalej len „SVP, š. p.,“), o skutočnú výšku poplatkov za užívanie vôd vrátane poplatkov za odbery podzemných vôd a povrchových vôd na zavlažovanie poľnohospodárskej pôdy. Zmeny a úpravy sa týkajú osobného účtu príjemcu poplatkov za užívanie vôd, na ktorý budú odberatelia uhrádzať preddavky. V dôsledku zmeny prijímateľa poplatkov za užívanie vôd sa upravuje aj prijímateľ uhrádzaných nedoplatkov, ktorým je SVP, š. p., a v prípade preplatkov, tieto vráti odberateľovi rovnako SVP, š. p. Zároveň sa mení aj osobný účet, na ktorý znečisťovateľ uhrádza preddavky, a to zo súčasného osobného účtu Environmentálneho fondu na osobný účet SVP, š. p.

Návrh zákona nie je predmetom vnútrokomunitárneho pripomienkového konania.